Dzelzava vald

Dzelzava vald (läti keeles Dzelzavas pagasts) on vald Lätis Madona piirkonnas. Vald piirneb sama piirkonna Sarkaņi, Indrāni ja Cesvaine vallaga ning Gulbene piirkonna Tirza, Līgo ja Jaungulbene vallaga.

Valla pindala on 123 km². 2016. aasta seisuga elas seal 1267 inimest. Valla halduskeskus on Dzelzava küla. Vallamaja asub aadressil Kļavu iela 4, vallavanem on Andrejs Jankovskis.
 Ajalugu 

Aastal 1935 oli Dzelzava valla pindala 59,74 km² ja seal oli 1700 elanikku. Aastal 1945 moodustati vallas Dzelzava ja Liede külanõukogu, aastal 1949 vald likvideeriti. Aastal 1954 liideti Dzelzava külanõukoguga likvideeritav Liede külanõukogu ja Virāne külanõukogust kolhoosi Tērauds alad. Aastal 1990 muudeti külanõukogu vallaks. 2009. aastast kuulub vald Madona piirkonda.

 Loodus 

Vald asub osalt Vidzeme kõrgustikul, osalt Ida-Läti madalikul. Kõrgeim koht 161,6 m asub valla kirdeosas, madalaim koht (99 m) aga Liede jõe orus. Suurim jõgi on Liede. Valda jäävad 7,6 ha suurune Bakansi järv ja Cesvaine valla piiril asuvad 6,4 ha suurune Lūši järv ning 4,72 ha suurune Väike-Virāne järv. Vallas asuvad ka Zosi soo pindalaga 495 ha ja Skuķi soo pindalaga 239 ha.

 Kaitstavad objektid 

Kultuurimälestistest on riikliku kaitse all Obzerkalnsi linnamägi, Griguļi muinaskalmed ehk Kalmemägi, Gribažase linnamägi ja Bakansi järve asulakoht. Regionaalse kaitse all on Griguļi muinaskalmed, Strūgukalnsi keskaegne kalmistu, Dzelzava mõisakompleks (park ja loss), Puntūži muinaskalmed ehk Rootsi kalmistu, Tujāni muinaskalmed ja kirjanik Doku Atise elupaik.

Looduskaitse all on Rubuļi mänd, Lindese tammed, Vieglītveiderese tammed, Dzelzava mõisa allee ja üksteist nimetut põlispuud.

 Asustus  

2011. aastal elas vallas 1125 lätlast, 49 venelast, 6 valgevenelast, 2 ukrainlast, 19 poolakat ja 7 leedulast.Ethnic composition of Latvia 2011 

Vallas on järgmised külad.

 Küla  Küla tüüp  Elanike arv Aizpurve  ciems  214 (2025) Bakani  mazciems   Baldones  mazciems  6 (2003) Birznieki  mazciems   11 (2003) Bučauska  mazciems  39 (2007) Dzelzava  ciems  296 (2025) Grases  mazciems    Gribažas  mazciems   Jaunbakani  mazciems   3 (2007) Kopupļaides  mazciems  15 (2007) Krampāni  mazciems    Kraujeļmi  mazciems  13 (2007) Kraujveideres  mazciems  14 (2007) Kroņmuiža  mazciems   15 (2007) Lapenieki  mazciems   10 (2007) Mežļaides  mazciems    Mucenieki  mazciems  Padoms  mazciems  20 (2007) Sīmašas  mazciems  23 (2007) Skutāneļmi  mazciems  1 (2007) Tūjāni  mazciems  15 (2008)
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Madona piirkond